Dagen idag er afsat til den store oprydning og hovedrengøring.   Så jeg har skruet op for noget godt musik, og sidder så lige her og kigger når jeg har brug for en lille pause...  Jeg har lige stået og gjort toastmaskinen ren fra brug her til middag (håber i øvrigt den kunne tåle at blive vasket op med vand og sæbe på den måde   )... og missen er lige kommet ind fra at have været ude hele formiddagen. Han har lige fået serveret sin mad, og madskålen er slikket meget fin og ren.  Mens jeg så sidder her, kan jeg ser han står og snuser lidt til toastmaskinen, som står på en åben hylde han kan nå... den duftede åbenbart lige lidt for dejligt, for *BANG* - ned på gulvet med den!   .. og så slikkede han den omhyggeligt hele vejen rundt i kanten. Yummi.. jeg må lige få den vasket en gang til tror jeg.    "Hallo HVAD!? Du kan da ikke bebrejde MIG, for at du ikke giver mig mad nok..."  Nej det er selvfølgelig rigtigt, stakkels udsultede missekat - men problemet er, at du præcis får hvad du skal have, lille ven.   Og i øvrigt synes jeg du har lagt dig lidt ud  I kan selv se   : Eller... nå, nej...    "SKRID mor, min vægtøgning behøver du altså ikke fotografere!"  Nå, men rent bortset fra det, gør det altså ikke så meget at han har fået kød på sidebenene. Han har altid været fin og slank - men måske begynder det nu at kunne ses, at han har fået en forkærlighed for min seng og dyne      Nå.. videre i oprydningen   God dag, og god weekend til jer alle sammen!
Sikke en fin lille fortælling om hvordan du sulter dine dyr  Kan godt forstå missen, toast smager godt! Når du alligevel er ved gøre rent   Hehe..
mine er ikke begyndt at ta' selv endnu, men de er der som en MIS ligeså snart køleskabet går, eller hundens mad bliver målt op. Tror de ville nyde hvis vi glemte at lukke skabene